เรื่องร้องเรียน: ขอให้ช่วยมาปรับปรุงและยกความสูงถนนซอยรามอินทรา 39 แยก 26 ถนนต่ำกว่าแยกอื่นๆ ทำให้น้ำท่วมขังในแยกนี้เป็นระยะเวลานาน เข้าออกบ้านลำบากมากค่ะ
การดำเนินการของเจ้าหน้าที่: สำนักงานเขตบางเขน ขอเรียนว่า ได้ร่วมกับสำนักการระบายน้ำ กรมชลประทาน ติดตั้งเครื่องสูบน้ำบริเวณปากซอยและท้ายซอยรามอินทรา 21  และติดตั้งเครื่องสูบน้ำขนาด 30 นิ้ว 1 เครื่องบริเวณคลองกะเฉด โดยเร่งระบายน้ำจากซอยรามอินทรา 15 17 19 21 23 25 27 31 และ 39 สูบส่งสู่คลองไผ่เขียว และเร่งสูบน้ำบริเวณซอยคู้บอน 27 รวมทั้งซอยรามอินทราเลขคู่  เร่งลงสู่คลองไผ่เขียว โดยปลายคลองไผ่เขียวมีการติดตั้งเครื่องผลักดันน้ำ 1 เครื่อง ช่วยดึงและระบายลงสู่คลองหลุมไผ่ ซึ่งมีสถานีสูบน้ำคลองหลุมไผ่เร่งระบายน้ำอีกทางหนึ่ง            โดยเมื่อวันที่ 18 กันยายน 65 น้ำท่วมขังในภาพรวมลดลงแล้ว ซึ่งจะเร่งดำเนินการแก้ไขปัญหาต่อไป จึงขอยุติเรื่องดังกล่าว หากต้องการขอรับความช่วยเหลือ ตามเบอร์สายด่วน 093 006 3840 และขออภัยที่ท่านไม่ได้รับความสะดวกในช่วงที่เกิดน้ำท่วมขัง ทั้งนี้ การปรับปรุงถนนบริเวณซอยรามอินทรา 39 อยู่ในขั้นตอนการทำประชาพิจารณ์เพื่อพิจารณาดำเนินการปรับปรุงถนน หากมีความคืบหน้าประการใดจะแจ้งให้ทราบต่อไป🙏🙏🙏
ความเห็นของผู้แจ้ง: อยากให้จัดการแก้ไขปัญหาระยะยาว ไม่ใช่ปัญหาเฉพาะหน้าค่ะ โดยพิจารณาการปรับปรุง และยกระดับถนนซอยรามอินทรา 39 โดยเฉพาะในแยก 26 พื้นชำรุด และต่ำมาก
พื้นที่: แขวงท่าแร้ง เขตบางเขน กรุงเทพมหานคร